**VEDTÆGTSÆNDRINGSFORSLAG**

1. **ÆNDRINGSFORSLAGET DREJER SIG OM FØLGENDE PARAGRAF:**   
     
   **§ 7 stk. 10:**Valg af landsforperson og organisatorisk næstforperson gælder indtil næste ulige år. Valg til politisk næstforperson gælder indtil næste lige år. Såfremt landsforperson, politisk næstforperson eller organisatorisk næstforperson afgår i valgperioden, konstituerer landsstyrelsen sig selv frem til førstkommende landsmøde, hvor der afholdes valg for den eventuelt resterende valgperiode. Valg til menige landsstyrelsesmedlemmer gælder for en toårig periode. Valg af intern revisor gælder for en toårig periode. Der vælges en revisor både i lige og ulige år, således at der er to interne revisorer. **Såfremt et medlem af landsstyrelsen afgår i valgperioden, kan landsstyrelsen indsupplere et nyt medlem efter opslag i organisationen frem til førstkommende landsmøde, hvor der afholdes valg for den eventuelt resterende valgperiode.**

1. **DET FORESLÅS, AT DER ÆNDRES TIL:**

**§ 7 stk. 10 ændres til:**Valg af landsforperson og organisatorisk næstforperson gælder indtil næste ulige år. Valg til politisk næstforperson gælder indtil næste lige år. Såfremt landsforperson, politisk næstforperson eller organisatorisk næstforperson afgår i valgperioden, konstituerer landsstyrelsen sig selv frem til førstkommende landsmøde, hvor der afholdes valg for den eventuelt resterende valgperiode. Valg til menige landsstyrelsesmedlemmer gælder for en toårig periode. Valg af intern revisor gælder for en toårig periode. Der vælges en revisor både i lige og ulige år, således at der er to interne revisorer. **Såfremt et medlem af landsstyrelsen afgår i valgperioden, indsuppleres suppleanten i Landsstyrelsen frem til førstkommende landsmøde, hvor der afholdes valg for den eventuelt resterende valgperiode. Såfremt yderligere medlemmer af landsstyrelsen afgår i valgperioden, kan landsstyrelsen indsupplere nye medlemmer efter opslag i organisationen frem til førstkommende landsmøde, hvor der afholdes valg for den eventuelt resterende valgperiode.”**

Der konsekvensrettes i § 7 stk. 9. ”Dagsorden på landsmødet skal mindst indeholde:”, så der tilføjes et punkt 7.9.13 ”Valg af suppleant til landsstyrelsen.”

1. **ARGUMENTATION (BAGGRUNDEN FOR AT FORESLÅ DETTE ER):**

 I det forgangne år har det været nødvendigt at udskifte medlemmer af Landsstyrelsen. Vi mener, at det er mere demokratisk legitimt at lade Landsmødet vælge, hvem der indsuppleres i landsstyrelsen, hvis et medlem afgår i valgperioden. Derfor foreslår vi, at Landsmødet vælger en suppleant til landsstyrelsen.

**Bemærk:** Landsmødet tager udelukkende stilling til ændringsforslaget og ikke argumentationen. Argumentationen er altså udelukkende et redskab til at overbevise landsmødet om beslutningsforslaget.

**4) FORSLAGSSTILLERE:**

Landsstyrelsen

– Troels, Amalie, Mathilde, Daniel, Jonas, Kathrine, Lawand, Alexandra og Mette

Navn: Troels Boldt Rømer

Postnr./by: København

Aktivitet: Landsstyrelsen, Kongelejren

Telefon: 31 47 43 45

E-mail: troels.romer@urk.dk